Aarhuus Stifts-Tidende, 1842-08-20
Auction over Landeiendom. Tirsdagen den 20de Septbr. 1842, Formiddag Kl. 12, lader Eierinden af Gyllingnæss, Fru S. de St. Anbyn med Værge, efter foregaaende Aftale med vedkommende Auctionsdirecteur, ved een eneste Auction, som afholdes paa den sælgende Eiendom, saafremt nogenlunde antagelig Bud maatte finde Sted, til Bortsalg opbyde, Gaarden Gyllingnæss, beliggende i Gylling Sogn, Hads Herred, Aarhuus Amt, i den frugtbare Egn, omtrent 5 Miil fra Aarhuus, 3 Miil fra Skanderborg, 3 1/2 Miil fra Horsens. Gaarden staaer for Hartkorn, Ager og Eng efter den gamle Matrikul 17 Tdr. 6 Skpr. 3 Fdkr. 2 11 Alb., Skovskyld 3 Tdr. 1 Fdkr. 2 Alb.; efter den nye derimod Ager og Eng 36 Tdr. 2 Fdkr. 3/4 Alb. og Skovskyld uforandret, og har et Areal af circa 1200 Tdr. Land, hvoraf 500 Tdr. er Agerland, 500 Tdr. Skov, Resten Eng, og efter det høikongelige Rentekammers Skrivelse af 3die Juli f. A. forventes Tilladelse til paa særdeles billige og fordeelagtige Vilkaar at kunne rødde omtrent 210 1/2 Td. Land af Skoven, ligesom der og er givet Haab om, af en Fideicommis-Capital at kunne erholdes indestaaende, imod første Prioritet i Eiendommen. 40,000 Rbd. rede Sølv. Jorderne ere i udmærket Stand, vel merglede, inddeelte i 11 ordinaire Kobler, foruden 8 andre, og den aarlige Udsæd har været 35 Td. Hvede, 14 Tdr. Rug, 50 Tdr. Byg, 11 Tdr. Ærter, 140. Tdr. Havre, 154 Tdr. Land til Græsgang samt 35 Tdr. Land med Raps, 20 Dito med Roer, Kartofler og Grønfoder, og 35 Dito med Kløver. Der holdes 138 Qvæghøveder, 120 Faar og 24 Arbeidsheste, og Engen afgiver aarlig omtrent 250 Bønderlæs Enghøe, og den aarlige Udviisning til Salg har været 240 Favne Bøgetræe og 50 Favne Eeg. Gaardens Bygninger, der ere assuerede for 11000 Rbd. Sølv, ere vel vedligeholdte, og afgive en smuk Bopæl, ligesom der og er en udmærket i engelsk Smag anlagt Hauge, og desforuden hører hertil 6 Huse, assurerede for 1060 Rbd. Sølv, der beboes af 12 Familier, der forrette Arbeide ved Gaarden, hvilken Sidste ligger tæt ved Horsens Fjord, særdeles fordeelagtig til Udskibning. Eiendommen er i forrige Aar til Prioritets=Efterretning vurderet for ialt 90,000 Rbd. Sølv, og Besætning og Jnventarium samt den indavlede Sæd m.m. i Jyllands private Brandassurance=Forening assureret for circa 17400 Rbd. Sølv. De aarlige Skatter beløber circa 220 Rbd. Tienderne beløbe efter Accord circa 185 Rbd., Commune=Afgiften circa 31 Rbd. Folkeløn, ibegrebet Gartnerløn, circa 1350 Rbd. og Dagleier- samt Accordarbeide circa 1100 Rbd. Eiendommen sælges med den indavlede Høst og opraabes alternative enten med eller uden Besætning og Jnventarium m. m. og Conditionerne ere særdeles favorable for Kjøberen, idet han kun betaler alle de Skatter, Tiender, Commune Afgifter og Assurance=Præmier m.v., som forfalder til Opkrævning med og efter 1ste Januar 1843, samt Renter af Kjøbesummen fra 1ste Octbr. d. A., og dernæst følger med i Kjøbet de forden indfriede 1/2 Bankhæftelse fra Nationalbanken cede rede Obligationer, til Beløb 215 Rbd. 50 s. rede Sølv. samt 700 Rbd. rede Sølv i Nationalbank=Actier, og hvorhos Kjøberen, forsaavidt han maatte være qvalificeret til at indtræde i Jyllands private Brandassurance-Forening for rørligt Gods, indtræder i alle Sælgerindens Rettigheder og navnlig overtager og nyder godt af det gjorte Jndskud. Fortiden indestaaer i Eiendommen circa 35,000 Rbd., hvorimod, som ovenberørt, forventes at kunne erholdes en samlet 1ste Prioritet af offentlige Midler af 40,000 Rbd., og iøvrigt afgjøres Kjøbesummen, saaledes: at der ved Hammerslaget betales 5000 Rbd. rede Sølv, og ved Tiltrædelsen, der efter Kjøberens Øn skee kan skee strax eller til 1ste Octbr., endvidere 5000 Rbd. rede Sølv, samt hvis Besætning eller Inventarium maatte følge med i Kjøbet, da ligeledes til samme Tid endvidere 5000 Rbd. rede Sølv, hvorimod Resten over de 40,000 rede Sølv kan afgjøres ved Obligation, der clausuleres som for Umyndiges Midler, og efter Kjøberens Ønske kan lyde enten paa 1000 Rbdrs Afdrag i hver Termin eller uopsigelig i de første 10 Aar. Endelig er Kjøberen aldeles fri for alle mulige Auctions=Omkostninger saavelsom Stempletpapiir til Skjødet og de ovennævnte 2de Obligationer, disses Tinglæsning og de dertil udfordrede Attester samt Vurderingsforretningens Afhjemling, 1/2 pCt. Afgift, Fattigpenge, med hvad videre Omkostninger Kjøbets Berigtigelse, som i det seneste skeer 11te Juni Termin næste Aar, maatte medføre, og Kjøberen har saaledes alene at betale Kjøbesummen, som ovenberørt, med Renter &c. Det bemærkes, at kun denne ene Auction vil finde Sted, samt at Conditionerne og de nøiere Oplysninger, denne fortrinlige Eiendom betræffende, kunne erholdes saavel paa Gaarden selv, der forevises af Forvalter Wiegreffe, som hos Procurator Brendstrup i Aarhuus og Administratøren for Gyllingnæss, Cand. juris Harald Hornbeck, Vimmelskaftet As 17 i Kjøbenhavn, hvilken Sidstnævnte tillige foreviser de behørige Adkomst=Documenter, Korter &c. Endvidere vil et Exemplar af Conditionerne, Vurderingsforretning m.v., vorde henlagte til Eftersyn paa følgende Stæder: i Aalborg hos Procurator Dannisøe, i Hobroe hos Pr. Holm, i Holstebroe hos Pr. Repsdorph, i Horsens hos Overkrigsc. Pr. Holst, i Randers hos Pr. Olsen, i Veile hos Hospitalsforst. Pr. Borch, i Odense hos Pr. C. H. Hansen, i Svendborg hos Pr. Wilhelm, i Holbek. hos Flm. Nygaard i Maribo hos Stiftsrevisor Hvid, i Flensborg hos Advocat F. G. Johansen, og desforuden paa Gjæstgiverstæderne i Callundborg, Corsøer, Nyborg, Apenrade, Slesvig, Kiel, Altona og Holsteinische-Hoff, i Hamborg. Min eiende og iboende Gaard N00 paa denne Byes Klostergade er underhaanden at faae tilkjøbs. Til fornøden Oplysning bemærkes, at denne Eiendom, der er en af de største og smukkeste her i Byen, bestaar af: a) Et 2 Etage grundmuret Forhuus paa 14 Fag, hvori befindes 12 tildeels gibsede og malede Værelser, Malt kølle, og Kjælder under 2/3 Dele af Bygningen. b) En 3 Etage grundmuret Sidebygning paa 12 Fag, indrettet til Kjøkken, Spisekammer, Folkestue, Pakhuus, Brænderi og Bryggeri, Kornlofter &c.c) En Bagbygning paa 14 Fag, 2 Etage Muur= og Bindingsværk, hvori Hestestalde og Fouragelofter. d) 3de Halvtage, indrettede deels til Kostald og deels til Gaarden er forøvrigt solid opbygget, vel vedligeholdt, Brændeoplag. og afgiver en særdeles behagelig Bopæl for hvilkensomhelst Familie, har derhos en betydelig Gaardsplads, Overflødighed af Vand og en smuk Have med Udgang til Veien omkring Byen. Eiendommen kan tiltrædes af Kjøberen til Paaske Flyttetid næste Aar, og af Kjøbesummen kan i Gaarden, mod 1ste Prioritets Panteret samt paa almindelige Vilkaar, vorde indestaaende 6 a 8000 Rbd. Liebhavere ville behage at henvende sig enten til mig personlig eller til Hr. Auctionsholder Herz her i Staden, hvem jeg har meddeelt den til Handelens Afslutning fornødne Bemyndigelse. Aarhuus, den 25de Juli 1842. Ahnfeldt.